ממשלת הרשות הפלסטינית

הממשלה הפלסטינית (בערבית: الحكومة الفلسطينية) היא הרשות המבצעת של הרשות הפלסטינית, שהוקמה בשנת 2007. עד שנה זו, הוועד הפועל של הארגון לשחרור פלסטין היה הגוף הביצועי העליון של הארגון לשחרור פלסטין ופעל כממשלה. מאז יוני 2007, קיימים ברשות הפלסטינית שני ממשלים נפרדים, האחד בגדה המערבית והשני ברצועת עזה. הממשלה אשר שולטת בגדה המערבית מוכרת ככממשלת הרשות הפלסטינית. עם זאת, הממשלה ברצועת עזה בראשות החמאס טוענת כי היא הממשלה הלגיטימית של הרשות הפלסטינית ומייצגת העם הפלסטיני.

עד ליוני 2014, כאשר הוקמה ממשלת האחדות הפלסטינית, הממשלה בגדה המערבית הייתה ממשלת חמדאללה הראשונה והשנייה, אשר הוקמה בשנת 2013 ונשלטה על ידי הפת"ח. לאחר השתלטות תנועת החמאס על רצועת עזה, הקימה התנועה בשנת 2012 ממשלה אשר אחראית על רצועת עזה בלבד. ב-25 בספטמבר 2014 הסכימה תנועת החמאס חמאס לאפשר לממשלת הרשות בגדה המערבית לחדש את השליטה על רצועת עזה ומעברי הגבול שלה עם מצרים וישראל. עם זאת, ההסכם שנערך בין תנועות הפת"ח והחמאס החזיק עד יוני 2015, לאחר יו"ר הרשות עבאס אמר כי ממשלת הרשות לא הצליחה לפעול ברצועת עזה.

היסטוריה 
לפני הקמת הרשות הפלסטינית, הארגונים הבאים תבעו או הפעילו את סמכותם על האוכלוסייה הפלסטינית בעבר:
 הוועד הערבי העליון. הגוף הפוליטי שהוקם כדי לייצג את התושבים הערבים תחת המנדט הבריטי בארץ ישראל. עד הקמת הגוף היו 5 משפחות בולטות אשר היו נציגיהם של התושבים הערביים. בשל לחץ התושבים הם החליטו להתאחד. הגוף הוקם ב-25 באפריל 1936, ופעילותו נזנחה בשנת 1948 לטובת גוף שנקרא ממשלת כל פלסטין.
 ועדה ראשונה 1936–1937 (ועדה ערבית עליונה)
 ועדה שנייה 1945–1948 (ועדה ערבית עליונה)
 ממשלת כל פלסטין, גוף פלסטיני אשר הוקם על ידי הליגה הערבית ברצועת עזה ב-22 בספטמבר 1948. הגוף הוקם כמענה נגדי לתוכנית המלך עבדאללה הראשון לספח את כל התושבים הפלסטייניים לירדן ולהעניק להם דרכון ואזרחות ירדנית. הגוף ורק על ידי מצרים ב-1959.
 הארגון לשחרור פלסטין הוא הנציג הרשמי של הפלסטינים מאז 1964. ב-22 בנובמבר 1974, החלטה 3236 של העצרת הכללית של האו"ם הכירה בזכותו של העם הפלסטיני להגדרה עצמית, עצמאות לאומית וריבונות בשטחי ארץ ישראל. היא גם הכירה באש"ף כנציג הלגיטימי הבלעדי של הפלסטינים והעניקה לו מעמד של משקיף באו"ם.
 הוועד הפועל של הארגון לשחרור פלסטין הוא הגוף הביצועי העליון של אש"ף. בראשו עמד יו"ר אשף יאסר ערפאת, ולאחר מותו ב-2004 מונה מחמוד עבאס לעמוד בראשו. הוועד הפועל מייצג את העם הפלסטיני, מפקח על גופי אש"ף השונים, מבצע את המדיניות וההחלטות של אש"ף ומטפל בסוגיות הפיננסיות של אש"ף, מייצג את אש"ף בעולם, ופועל כממשלת הרשות הפלסטינית.

ממשלות הרשות הפלסטינית 
הרשות הפלסטינית הוקמה על ידי אש"ף בשנת 1993, כאוטונומיה מנהלית זמנית פלסטינית מתוקף הסכמי אוסלו משנת 1993. בהתאם להסכמי אוסלו, לממשלת הרשות הייתה סמכות על חלק מזכויות התושבים הפלסטינים באזורי הגדה המערבית A ו-B וברצועת עזה, ועל ביטחון הפנים בשטח A ורצועת עזה. אחת המשימות הביטחוניות הייתה שיתוף הפעולה הביטחוני בין ישראל לרשות הפלסטינית, שמטרתו הייתה למגר את תשתיות הטרור בתחומי הרשות הפלסטינית ולמנוע פיגועים. עד 2007 הממשלה הפלסטינית שלטה באזורים מיושבים בשטח A ו-B בגדה המערבית וברצועת עזה.
 ממשלת הרשות הפלסטינית משנת 1996 – הוקמה בעקבות הבחירות הכלליות הראשונות שהתקיימו ב-20 בינואר 1996. בראשה עמד יו"ר אש"ף יאסר ערפאת, ופעל עד 29 באפריל 2003.
 הממשלה הפלסטינית של אוקטובר 2002 (אש"ף)
 הממשלה הפלסטינית של נובמבר 2003 (אש"ף)
 הממשלה הפלסטינית של מרץ 2006 (אש"ף)
 הממשלה הפלסטינית של מרץ 2007 (ממשלת אחדות של חמאס ופת"ח בראשות אש"ף)

הפיצול השלטוני בין הגדה המערבית לרצועת עזה. 
ביוני 2007 השתלטה תנועת החמאס ושלטה בפועל ברצועה באמצעות דחיקת נציגי אש"ף ואנשי המגנונים הפלסטיניים אל מחוץ לרצועה. כדי למלא את הוואקום השלטוני שנוצר, תנועת החמאס תשתית שלטונית משלה הכוללת ממשלה וגופי ביצוע האחראים על ניהול חיי היום יום של תושבי הרצועה. בכך דחקה את הממשלה הפלסטינית אשר יושבת בגדה מהשליטה ברצועה. מאז יוני 2007 הממשלות בראשות הפתח ישבו בעיר רמאללה שבגדה המערבית, והפעילו את סמכויותיהן בשטחים שהוכרו בהתאם להסכמי אוסלו, מלבד רצועת עזה. ממשלות רמאללה הוכרו הגוף הרשמי של הרשות הפלסטינית.
 ממשלות פת"ח בגדה המערבית
 הממשלה הפלסטינית של יוני-יולי 2007 (אש"ף, פתח)
 הממשלה הפלסטינית של 2009 (אש"ף, פתח)
 הממשלות הפלסטיניות של 2013 (אש"ף, פת"ח) – לאחר שדרוג מעמדה של הרשות הפלסטינית באו"ם למדינה חברה שאינה משקיפה ב-2013, הוקמו שתי ממשלות, כאשר שתיהן הונהגו על ידי רמי חמדאללה.
 הממשלה הפלסטינית של 2015 (אש"ף, פתח) – בראשות חמדאללה.
 הממשלה הפלסטינית של 2019 (אש"ף, פת"ח) – הממשלה הפלסטינית ה-18 מאז הקמת הרשות ב-2004, בראשות מוחמד שתייה, חבר הוועד המרכזי של פתח. הממשלה בת 23 חברים וכוללת 16 שרים חדשים.
 ממשל רצועת עזה
 ממשלת חמאס הראשונה 2007-12 (ממשל חמאס בעזה)
 ממשלת חמאס השנייה בספטמבר 14–2012 (ממשל חמאס בעזה)
 ממשלת חמאס השלישית 2016–הווה היא הזרוע המבצעת של ממשל חמאס ברצועת עזה. היא מורכבת מסגני שרים, מנכ"לים ופקידים בכירים אחרים, שאינם קשורים ישירות לממשל רמאללה. תחילה עלתה השערה כי ממשלת חמאס ב-2016 היא ניסיון של איסמעיל הנייה לחזור לשליטה מלאה במובלעת עזה. ארצות הברית, קנדה, האיחוד האירופי, יפן וישראל מסווגות את חמאס כארגון טרור ואינן מכירות בממשלה. ממשלת חמאס אינה מוכרת על ידי ממשל רמאללה של מדינת פלסטין.
 ממשלת האחדות הפלסטינית
 ממשלת האחדות הפלסטינית הוקמה ב-2 ביוני 2014, בעקבות הסכם הפיוס של פתח-חמאס מ-23 באפריל 2014. עם זאת, הממשלה לא הוצגה לאישור המועצה המחוקקת, מה שהוביל לשאלת הלגיטימיות שלה. השרים היו עצמאיים מבחינה נומינלית, אך נתפסו ברובם כנאמנים לנשיא עבאס ולתנועת הפתח שלו או לפלגים שמאלניים קטנים יותר, שלאף אחד מהם לא האמינו שיש קשרים הדוקים עם חמאס. מאפיין של ממשלה זו הוא מינוי של סגני שרים, מנכ"לים ופקידים בכירים אחרים לעזה, שאינם קשורים ישירות לממשל רמאללה. ממשלת 2014 התפטרה ב-17 ביוני 2015, במחאה של חמאס שלא נועץ בה. ביולי ודצמבר 2015 עירבש עבאס מחדש את הקבינט ומינה שרים חדשים מבלי להיוועץ בחמאס, דבר שהוקע על ידי חמאס. אף על פי שחמאס לא הכיר בשרים החדשים ודחה את השינויים, הערוב כונה "טכני ולא פוליטי", והקבינט החדש הוצג כממשלה קיימת שהשתנה מעט, שעדיין נקראה "ממשלת קונצנזוס".

הערות שוליים 

הרשות הפלסטינית
הרשות הפלסטינית: ארגונים
חמאס
עזה
רמאללה